钦定古今图书集成/明伦汇编/氏族典/第122卷 > 陈轩
## 钦定古今图书集成/明伦汇编/氏族典/第122卷 > 陈轩

按《宋史陈轩传》，“轩字元舆，建州建阳人。进士第二，授
平江军节度推官。元祐中，为礼部郎中、徐王翊善，再
迁中书舍人。高丽入贡，轩馆客其使，求市历代史、《册
府元龟》钞、郑、卫曲谱，皆为上闻。礼部尚书苏轼劾其
失体，以龙图阁待制知庐州，徙杭州、江宁、颍昌府。徽
宗立，为兵部侍郎兼侍读，入侍经闱，每劝帝以治贵
清净”，帝颇听行之。加龙图阁直学士、知成都府，不行，
改杭州、福州。卒，年八十四。